**INDOKOLÁS**

**a települési támogatás megállapításának, kifizetésének, folyósításának, valamint felhasználása ellenőrzésének szabályairól szóló 4/2015. (II. 25.) önkormányzati rendelet módosításáról**

**szóló 3/2020. (III. 24.) önkormányzati rendelethez**

**Általános indokolás**

A települési támogatás megállapításának, kifizetésének, folyósításának, valamint felhasználása ellenőrzésének szabályairól szóló 4/2015. (II. 25.) önkormányzati rendelet módosítását a jogalkalmazási tapasztalatok indokolják. A módosítással a rendkívüli települési támogatás egy alkalommal adható összegének minimuma 5.000 Ft-ról 2.000 Ft-ra csökkenne, valamint az adható maximum 100.000 Ft támogatási összeg és a jövedelemhatártól való eltérés nem csak ingatlant ért elemi kár esetén lenne alkalmazható, hanem bármely esetben, ha különös méltánylást érdemlő az eset.

**Részletes indokolás**

A rendelet 1. §-a a települési támogatás megállapításának, kifizetésének, folyósításának, valamint felhasználása ellenőrzésének szabályairól szóló 4/2015. (II. 25.) önkormányzati rendelet 12. §-át módosítja.

A rendelet 2. §-a hatályba léptető rendelkezést tartalmaz.